ફિલ્મની વાર્તા પિતા હસમુખભાઈ અને તેમના બે દીકરા દુષ્યંત તથા હિમાંશુની આસપાસ આકાર લે છે. હસમુખભાઈ એ પોતાની સ્વર્ગસ્થ પત્નીને આપેલા છેલ્લા વચનને પૂરું કરવા, પોતાના બંને દીકરાઓના લગ્ન કરાવવા માંગે છે. પરંતુ 21મી સદીમાં રહેતા દુષ્યંત અને હિમાંશુ લગ્ન કરવાની ચોખ્ખી ના પાડે છે. ઓ બીજી તરફ પોતાની પત્નીના અવસાન બાદ એકલવાયું જીવન જીવતા હસમુખભાઈ ની જિંદગીમાં તેમની કોલેજકાળની પ્રેમિકાનું પુન:આગમન થાય છે અને હસમુખ ભાઈ પોતે ઘોડે ચડવાના વિચારોમાં રાચવા લાગે છે. આ વાતની જાણ બંને દીકરાઓને થતા તે તેમના પિતાના મિત્રની સલાહ લઈને પોતાના પિતાના લગ્ન અટકાવવાની યોજનાઓ ઘડવા લાગે છે. શું હસમુખ ભાઈ પોતાના બંને છોકરાઓના લગ્ન કરાવે છે? શું હસમુખ ભાઈ પોતે લગ્ન કરે છે ? શું તેમના બંને દીકરાઓ પોતાના પિતાના લગ્ન અટકાવી શકે છે??? આવા કઈંક પ્રશ્નોના જવાબ માટે સંપૂર્ણ કોમેડી, એન્ટરટેઇન્મેન્ટ ફિલ્મ “આવ તારું કરી નાખું” જોવી જ રહી.